### | | | | --- | --- | | | | | --- | | **Byråd** 29. maj 2018 Sagsnr. 710-2018-10825 Dok.nr. 710-2018-132745 Sagsbehandler DPJBOJ | | 73.                 Revisionsberetning om den løbende revision 2017 samt beretning vedrørende revisionsaftale - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage stilling til Revisionsberetning
nr. 25 vedrørende revisionsaftalen og nr. 26 vedrørende løbende revision 2017.

Revisionsberetning nr. 25 fremlægges i forlængelse af
valget af nyt byråd i [adresse]. I beretningen har revisionen redegjort
for deres opfattelse af samarbejdet og for lovgivningens afgrænsning af
byrådets og revisors opgaver og ansvar. Beretningen er fremsendt til det ny
byråds orientering.

Beretning nr. 26 omfatter det løbende revisionsarbejde
vedrørende 2017. Revisionsberetningen er således en delberetning for
regnskabsåret 2017. Den udførte revision har ikke givet anledning til bemærkninger.

Revisionen er udført ved stikprøver med det formål at
vurdere og efterprøve, om interne forretningsgange og kontrolsystemer fungerer
hensigtsmæssigt og betryggende. Endvidere er det vurderet og efterprøvet, om
kommunens dispositioner vedrørende regnskabsmæssige forhold mv. er i
overensstemmelse med Byrådets bevillinger og øvrige beslutninger, love og andre
forskrifter samt indgåede aftaler og sædvanlig praksis.

Revisionen har endvidere foretaget opfølgning på tidligere
revisionsbemærkninger samt andre forhold omtalt i tidligere
revisionsberetninger.

I forhold til personsager på det sociale område vedrørende
sygedagpenge har revisionen konstateret en forbedring af sagsbehandlingen, idet
der ikke er konstateret fejl i de gennemgåede sager. Revisionen kan derfor
afslutte de tidligere afgivne revisionsbemærkninger på sygedagpengeområdet.

Revisionen omfatter endvidere nye regler i
persondataforordningen. Fra den 25. maj 2018 bortfalder den danske
persondatalov, og de nye regler i EU-persondataforordningen skal anvendes ved
behandlingen af personoplysninger. Det kan være forbundet med sanktioner og
bødestraf for såvel virksomheder som offentlige myndigheder hvis de ikke
overholder forordningen.

Revisionen anbefaler, at ledelsen sikrer, at der tilføres
tilstrækkelige ressourcer til opgaven for at sikre rettidig efterlevelse af
forordningen på alle væsentlige punkter.

Byrådet har 24. april 2018 godkendt
en revideret politik for informationssikkerhed i [adresse]. Formålet med
politikken er at fastlægge rammerne for informationssikkerhed i [adresse]
Kommune.

**ØKONOMI**

Der er ingen økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1. At beretning nr. 25 tages til efterretning.

2. At beretningen nr. 26 godkendes og fremsendes til det kommunale tilsyn
med kopi af byrådsprotokollen.

**BESLUTNING**

***Økonomiudvalget, 22. maj 2018:***

Fraværende:Ingen

Ad 1. Indstilles godkendt.

Ad 2. Indstilles godkendt.

**Bilag**

|  |  |
| --- | --- |
| [adresse] løbende beretning 2017 | 710-2018-115270 |
| [adresse] - beretning om revisionsaftale | 710-2018-115274 |